钦定古今图书集成/明伦汇编/闺媛典/第249卷 > 蒋天锡母刘氏〈余氏附〉
## 钦定古今图书集成/明伦汇编/闺媛典/第249卷 > 蒋天锡母刘氏〈余氏附〉

按《宝庆府志》：“刘氏，邵阳诸生蒋天锡天申母也。夫亡，
严肃治家，延师教子。其远来就学者，饮食必与子共。
子长遣从明，师锡申亦能成母志。初，夫置侧室余氏，
性婉顺，甫及笄，与刘同寡，事刘恪谨。刘没，守志益坚。
无子，抚嫡孙大年如己出，历六十年如一日，人共贤
之。”